మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
Dinesh Karthik: భారత్ కీపర్ తప్పిదాన్ని సరిదిద్దిన రోహిత్..!
ఆఫ్ స్టంప్‌కి వెలుపలగా పడుతున్న బంతుల్ని న్యూజిలాండ్ ఓపెనర్ మున్రో కట్ చేసేందుకు ప్రయత్నిస్తుండటాన్ని పసిగట్టిన మహ్మద్ షమీ.. ఆఖరి బంతిని కూడా నాలుగో బంతి తరహాలోనే విసిరాడు.
Samayam Telugu | Updated:
Jan 28, 2019, 01:31PM IST
న్యూజిలాండ్‌తో సోమవారం జరుగుతున్న మూడో వన్డేలో వికెట్ కీపర్ మహేంద్రసింగ్ ధోనీ స్థానంలో తుది జట్టులోకి వచ్చిన దినేశ్ కార్తీక్ రెండో ఓవర్‌లోనే తప్పిదానికి పాల్పడ్డాడు. మహ్మద్ షమీ వేసిన ఆ ఓవర్‌లో నాలుగో బంతిని న్యూజిలాండ్ ఓపెనర్ కొలిన్ మున్రో (7: 9 బంతుల్లో 1x4) కవర్స్ దిశగా కట్ చేసే ప్రయత్నం చేశాడు. కానీ.. బ్యాట్ ఎడ్జ్ తాకిన బంతి వికెట్ కీపర్ పక్కన గాల్లోకి లేచింది. అయితే.. ఆ బంతి కోసం కార్తీక్ ఆలస్యంగా డైవ్ చేయగా.. అతని చేతుల్లో పడిన బంతి మళ్లీ బౌన్స్ అయ్యి నేలపాలైంది. అయితే.. ఆ ఓవర్‌లోని ఆఖరి బంతికే మున్రో ఔటయ్యాడు. తొండ కండరాలు పట్టేయడంతో ధోనీకి టీమిండియా మేనేజ్‌మెంట్ ఈరోజు విశ్రాంతినిచ్చింది.
ఆఫ్ స్టంప్‌కి వెలుపలగా పడుతున్న బంతుల్ని మున్రో కట్ చేసేందుకు ప్రయత్నిస్తుండటాన్ని పసిగట్టిన మహ్మద్ షమీ.. ఆఖరి బంతిని కూడా నాలుగో బంతి తరహాలోనే విసిరాడు. దీంతో.. షాట్ మార్చుకోని మున్రో.. మళ్లీ అదే తప్పిదానికి పాల్పడ్డాడు. దీంతో.. బ్యాట్ ఎడ్జ్ తాకిన బంతి ఈసారి ఎక్స్‌ట్రా బౌన్స్ కారణంగా స్లిప్‌లో రోహిత్ శర్మ శరీరంపైకి దూసుకెళ్లింది. గత ఏడాదికాలంగా స్లిప్‌లో అపార అనుభవాన్ని గడించిన రోహిత్ శర్మ ఎలాంటి తడబాటు లేకుండా క్యాచ్‌ని అందుకున్నాడు.